Foto: Facebook Turkiyadagi tug‘uruqxonada dunyoga kelgan Ayda Uordning ota-onasidan uning tug‘ilishi bilan bog‘liq ko‘rsatilgan tibbiy xizmat uchun 134 ming dollar talab qilindi. Bu haqda New York Post nashri xabar bermoqda. Gap shundaki, 28 yoshli Abdel Bleyk va 19 yoshli Brendon Uord Turkiyaga Buyuk Britaniyadan dam olgani kelganlar. Homilador bo‘lgan Abdelda to‘satdan muddatidan 3 oy oldin to‘lg‘oq boshlagan. Juftlik tug‘uruqxonadagi xizmatlar uchun barcha xarajatlarni sug‘urta kompaniyasi qoplaydi, deb o‘ylagan. Oqibatda esa ular “garovda ushlab turilgan” farzandlarini tug‘uruqxona berishi uchun 77 kun urinishlariga to‘g‘ri keldi. Sug‘urta kompaniyasi tug‘uruqxonaga ko‘rsatilgan xizmat uchun 5400 dollarni to‘lab bergandan keyin juftlik jajjigina farzandi bilan uyiga qaytib ketishga muvaffaq bo‘ldi.